Diari Oficial de la Generalitat Valenciana


Sumari del DOGV 5062, del 02-08-2005 (2005/8647)

Informació pública de l'aprovació del projecte de reurbanització dels carrers de Pérez Bayer, Sagasta i Emperador.
------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8647


Organisme emissor
:   Ajuntament de València

Tipus de document
:   Anunci

Informació pública de l'aprovació del projecte de reurbanització dels carrers de Pérez Bayer, Sagasta i Emperador. [2005/Q8647]
  
La Junta de Govern Local, en la sessió ordinària feta el dia 8 de juliol de 2005, va acordar:
  
Vist el projecte redactat, la moció del regidor delegat de l'Àrea d'Urbanisme, Habitatge i Qualitat Urbana, els informes del Servici d'Obres d'Infraestructura, de l'Oficina de Supervisió de Projectes, de l'Oficina Economicofinancera, del Servici Fiscal de Despeses i del Servici de Contractació, s'acorda:
  
Primer
  
Aprovar el projecte de reurbanització dels carrers de Pérez Bayer, Sagasta i Emperador (València), per un import de 389.058,37 euros, impost sobre el valor afegit inclòs.
  
Segon
  
Encarregar-ne l'execució a l'empresa Pavasal, SS, amb el codi d'identificació fiscal L13303792, titular de la contracta d'obres de rehabilitació de les infraestructures del centre històric de la ciutat de València, per la quantitat indicada al paràgraf anterior.
  
Tercer
  
La despesa de 389.058,37 euros es pagarà a càrrec de la partida GE350 4323 60478, segons proposta de despesa número 2005/5768, ítem de despesa 2005/90944.
  
Quart
  
Que el Servici d'Obres d'Infraestructura procedirà a la publicació d'este projecte en el Diari Oficial de la Generalitat Valenciana, de conformitat amb el que disposen els articles 34, 53 i 59 de la Llei Reguladora de l'Activitat Urbanística de la Generalitat Valenciana.
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, podrà interposar-se un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, comptador des del sendemà d'esta publicació. Si transcorre un mes des del sendemà de la interposició del recurs de reposició sense que este s'haja resolt, podrà entendre's que ha sigut desestimat i interposar-se recurs contenciós administratiu, a la seua elecció, davant del Jutjat Contenciós Administratiu de València, en el termini de sis mesos, des d'esta desestimació presumpta.
  
b) Recurs contenciós administratiu, a la seua elecció, davant del Jutjat Contenciós Administratiu de València, dins del termini de dos mesos, comptadors des del sendemà de la recepció d'esta publicació.
  
Tot això sense perjuí que puga exercitar qualsevol altre recurs o acció que s'estime procedent.